ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
18 ม.ค. 2560

สรุปภาวะตลาดภาคเช้า : แกว่งแคบในแดนบวก – SET คล้ายตลาดภาคเช้าเมื่อวาน โดยฟื้นตัวเล็กน้อย มาเคลื่อนไหวในแดนบวกบริเวณ 1570 จุด หลังกลุ่มแบงก์ได้ปัจจัยหนุนตามงบฯ TMB และ KBANK ซี่งออกมาดีกว่าตลาดคาด สร้าง Sentiment เชิงบวกให้กับตลาด ทั้งนี้ SET ปิดตลาดที่ระดับ 1569.06 จุด +2.22 จุด หรือ +0.1% ด้วยมูลค่าซื้อขายที่ระดับ 2.1 หมื่นลบ. กลุ่มหลักแบงก์ ประคองตลาด ปิด +0.5% ขณะที่พลังงาน และ ICT ค่อนข้างทรงตัว โดย ปิด +0.01% และ +0.2% ตามลำดับ ด้านตลาดภูมิภาคส่วนใหญ่แกว่งแคบ
กลยุทธ์ที่แนะนำ ช่วงบ่าย: คาดคล้ายตลาดภาคบ่ายเมื่อวาน โดยกรอบบนถูกจำกัดบริเวณ 1570-1575 จุด และกลับมาอ่อนตัวลงต่อ โดยเฉพาะในช่วงท้ายตลาด ซึ่งแนวรับถัดไปจะอยู่ที่บริเวณ 1563-1560 และ 1553-1550 จุด ตามลำดับ ประเด็นสำคัญ ติดตามถ้อยแถลงเยลเลนช่วงดึกคืนนี้ กลยุทธ์ ยังเน้นแบ่งขายลดพอร์ต ส่วน Trading เน้นเล่นสั้น และทำด้วยความระมัดระวัง ทั้งนี้ หุ้นแนะนำตามสัญญาณเทคนิค ได้แก่ ATP30 (รับ 1.90 ต้าน 2.10 Cut 1.84)